สิงห์-แพลนบีกระหึ่ม ผงาดยึดโพเดียมซิ่งมาราธอนที่เซี่ยงไฮ้
เต้-ต๊อด สองพี่น้องตระกูลภิรมย์ภักดี และ กันต์ศักดิ์ กุศิริ ช่วยกันพาออดี้ อาร์ 8 แอลเอ็มเอส หมายเลข 59 ของทีมสิงห์-แพลนบี บาย แอบโซลูท ขึ้นโพเดียม การแข่งขันรถยนต์ทางเรียบ เอสไอซี 888 เอ็นดูรานซ์ ที่สนามเซี่ยงไฮ้,วันที่ 8 ต.ค.61 การแข่งขันรถยนต์ทางเรียบ เอสไอซี 888 เอ็นดูรานซ์ รายการอินวิเตชั่นในปฏิทินการแข่งขันของออดี้อาร์ 8 แอลเอ็มเอสคัพ 2018 ซึ่งจะแข่งขันแบบมาราธอน 888 กิโลเมตร บนสนามเซี่ยงไฮ้ อินเตอร์เนชั่นแนล เซอร์กิต สนามความยาว 5.5 กิโลเมตร,โดยรายการนี้ ทีมแข่งสัญชาติไทยอย่างสิงห์-แพลนบี บาย แอบโซลูท เป็นหนึ่งใน 22 คันที่ร่วมแข่งขันด้วย ซึ่งเมื่อครบ 163 รอบ ปรากฏว่าสองพี่น้อง ภูริต และ ปิติ ภิรมย์ภักดี รวมถึง กันตศักดิ์ กุศิริ ช่วยกันซิ่งเข้าเส้นชัยเป็นเป็นอันดับ 3 ในรุ่นจีที 3 ขึ้นโพเดียมได้สำเร็จ โดยทำเวลาต่อรอบดีที่สุดไว้ที่ 2 นาที 07.301 วินาที,ขณะที่ ทีมแอบโซลูท เรซซิง โชว์ผลงานได้อย่างยอดเยี่ยม เข้าเส้นชัยทั้งอันดับหนึ่งและสอง โดย ออดี้ อาร์ 8 แอลเอ็มเอส หมายเลข 888 ที่ขับโดย มาร์ติน รัมพ์ นักขับจากเอสโตเนีย และสองนักขับชาวจีน หยวน โป๋ และ เป๋า จิน หลง เข้าเส้นชัยเป็นอันดับหนึ่ง นำหน้า แอบโซลูท เรซซิง หมายเลข 13 ที่ขับโดย แอดเดอลีย์ ไง นักขับจากฮ่องกง และสองนักขับเจ้าถิ่น ซัน จิง ซู และ เชง กงฟู 1 นาที 32.953 วินาที.
เต้-ต๊อด สองพี่น้องตระกูลภิรมย์ภักดี และ กันต์ศักดิ์ กุศิริ ช่วยกันพาออดี้ อาร์ 8 แอลเอ็มเอส หมายเลข 59 ของทีมสิงห์-แพลนบี บาย แอบโซลูท ขึ้นโพเดียม การแข่งขันรถยนต์ทางเรียบที่เซี่ยงไฮ้
เอสไอซี 888 เอ็นดูรานซ์,สิงห์-แพลนบี บาย แอบโซลูท เรซซิ่ง,ภูริต ภิรมย์ภักดี,ปิติ ภิรมย์ภักดี,กันตศักดิ์ กุศิริ